cyanic-selkie/wikianc huggingface dataset:
Rut Hallgrímsdóttir
Rut Hallgrímsdóttir (fædd 1951) er íslenskur ljósmyndari sem opnaði eigin ljósmyndastofu, Ljósmyndir Rutar, árið 1988. Stofan heitir í dag Ljósmyndir Rutar og Silju en Silja Thorlacius er meðeigandi síðan 2017. Á ljósmyndastofu sinni hefur Rut lagt metnað sinn í vinnslu svart-hvítra ljósmynda auk litmynda. Rut hefur unnið jöfnum höndum við ýmis verkefni: ljósmyndun fyrir tímarit, auglýsingaljósmyndun og portrettljósmyndun. Barnaljósmyndun hefur verið stór hluti af störfum hennar.
Rut lærði ljósmyndun í Iowa, Bandaríkjunum við Hawkeye Institute of Technology á árunum 1978 til 1979, Hún stundaði nám hjá Sigurgeiri Sigurjónssyni ljósmyndara og öðlaðist meistararéttindi árið 1986. Rut er félagi í Ljósmyndarafélagi Íslands og hefur starfað þar í stjórn og prófnefnd.
Erik Scavenius
Erik Scavenius (13. júlí 1877 – 29. nóvember 1962) var danskur stjórnmálamaður sem var utanríkisráðherra á miklum umbrotatímum í dönsku samfélagi og gegndi embætti forsætisráðherra Danmerkur frá 1942 til 1943.
Ævi og ferill
Erik Scavenius var af ætt aðalsmanna frá eyjunni Mön. Sem ungur maður lét hann sig dreyma um frama í danska flotanum, en náði ekki prófum í liðsforingjaskólanum og ákvað því að freista fremur gæfunnar innan utanríkisþjónustunnar, líkt og hefð var fyrir í ættinni. Hann lauk námi í hagfræði við Kaupmannahafnarháskóla, réðst því næst til starfa í utanríkisráðuneytinu og varð ritari í sendiráðinu í Berlín. Hann starfaði sem diplómat í Vínarborg og Róm á árunum 1912-13 og síðar í Stokkhólmi frá 1932-35. Samhliða þessu var hann umsvifamikill landeigandi í Danmörku.
Það kom mjög á óvart þegar Scavenius, þá rétt rúmlega þrítugur að aldri og nálega óþekktur, var skipaður utanríkisráðherra í fyrstu ríkisstjórn Zahle, formanns Róttæka vinstriflokksins árið 1909. Ástæðan fyrir valinu var afstaða hans til viðkvæmasta deilumáls þeirra tíma, framtíðarstöðu Suður-Jótlands, þar sem Scavenius fylgdi afstöðu Róttæka vinstriflokksins sem hafnaði harðlínustefnu og vildi forðast átök við Þýskaland.
Þessi fyrri ríkisstjórn Zahle var ekki nema í tæpt ár við völd og sneri Scavenius aftur í utanríkisþjónustuna þegar hún hrökklaðist frá. Árið 1913 tók Zahle aftur við völdum og hélt þeim til 1920. Varð Scavenius þá utanríkisráðherra á nýjan leik. Um var að ræða afar krefjandi tíma í dönskum stjórnmálum. Á árum fyrri heimsstyrjaldarinnar var meginmarkmiðið að fá önnur ríki til að viðurkenna hlutleysi Danmerkur og halda landinu utan við stríðið. Ýmsir í röðum danskra þjóðernissinna létu sig dreyma um mikla landvinninga í kjölfar ósigurs Þjóðverja í stríðinu. Scavenius varaði hins vegar eindregið við því að breyta landamærum á þann hátt að stór þýskur þjóðernisminnihluti yrði til innan Danmerkur. Zahle og Scavenius neituðu að verða við háværum kröfum um að innlima Flensborg óháð úrslitum þjóðaratkvæðagreiðslu um stöðu borgarinnar, þess í stað ákvað danska stjórnin að fallast á niðurstöður kosninganna þar sem meirihlutinn vildi áfram tilheyra Þýskalandi. Það leiddi til þess að Kristján 10. konungur vék stjórninni frá sem leiddi til gríðarlegra mótmæla í landinu og síðar breytinga á stjórnarfari.
Scavenius var um tíma formaður Róttæka vinstriflokksins (1922-24), sat um hríð á þingi og átti um árabil sæti í stjórn málgagnsins Politiken. Þrátt fyrir þessar vegtyllur var almennt litið svo á að Scavenius væri á útleið í dönskum stjórnmálum og fór hann á eftirlaun árið 1937, þá sextugur að aldri. Hernám Danmerkur setti strik í þær áætlanir.
Þjóðverjar hernámu Danmörku í apríl 1940 og í júlí sama ár þrýstu þeir á forsætisráðherrann Thorvald Stauning að skipta út utanríkisráðherranum, sem þeim var ekki að skapi. Scavenius var því kallaður til sem utanríkisráðherra og gegndi því embætti allt þar til hernámsliðið leysti upp ríkisstjórnina síðsumars 1943. Síðustu tíu mánuði þess tímabils var Scavenius jafnframt forsætisráðherra eftir að Þjóðverjar höfðu neytt forvera hans Vilhelm Buhl til afsagnar.
Söguleg arfleifð
Talsvert hefur verið deilt um stöðu Scaveniusar í danskri sögu. Að stríðinu loknu var hann algjörlega pólitískt einangraður, þó ekki hafi verið talin ástæða til að ákæra hann fyrir samstarfið við Þjóðverja. Hann var talinn táknmynd heigulsháttar vegna samstarfsins við hernámsliðið og fulltrúar dönsku andspyrnuhreyfingarinnar álitu að hann hafi hamlað vexti hennar og verið smánarblettur á þjóð sinni. Aðrir benda á að stefna stjórnarinnar um kurteisleg samskipti við hernámsliðið hafi notið almenns stuðnings meðal dönsku þjóðarinnar vel fram á árið 1943 og með pólitískum línudans sínum hafi danska stjórnin m.a. náð að bjarga fjölda gyðinga frá Helförinni.
Sjálfur bar Scavenius höfuðið hátt eftir stríðið og var óhræddur við að verja ákvarðanir sínar, sem hann sagði hafa verið teknar af raunsæi við erfiðar kringumstæður. Hann lést árið 1962 og hafði þá árið áður hlotið einhverja æðstu viðurkenningu Ísraelsríkis fyrir þátt sinn í björgun gyðinga.
Armeria saviana
Armeria saviana er jurt af gullintoppuætt.
Fraxinus hubeiensis
Fraxinus hubeiensis er tegund af eskitré sem vex í Kína (Hubei).
Vinča táknin
frame|Leirtafla, ein af Tărtăria töflunum sem fundust í jörðu nálægt Tărtăria í Rúmeníu Vinča táknin eru tákn sem finnast á hlutum tengdum Vinča menningunni sem var við lýði í Mið-Evrópu og Suðaustur-Evrópu á nýsteinöld. Fyrstu táknin fundust árið 1875 í fornminjauppgreftri sem Zsófia Torma  stýrði í  Tordos (núna Turdaș í Rúmeníu). Táknin eru forstig ritmáls, þau eru talin miðla skilaboðum án þess að vera eftirgerð af talmáli og eru elstu tákn sem hafa fundist þeirrar gerðar. Ekki hefur tekist að ráða táknin en tilgátur eru um að þau séu trúartákn eða tákn notuð í viðskiptum.
Fundist hafa meira en þúsund brot með svipuðum táknum í ýmsum fornminjastöðum í Suðaustur-Evrópu, sérstaklega í Grikklandi (Dispilio taflan), Búlgaríu, Rúmeníu, Austur-Ungverjalandi, Moldóva og Suður-Úkrainínu. Flest eru táknin á leirmunum en einnig á styttum og snældusnúðum og öðrum hlutum. thumb|left Árið 1961 fundust í Tărtăria í Rúmeníu steinvölur sem virðast hafa verið hluti af festi eða armbandi og í þær eru greipt tákn sem talin er geta verið letur og/eða tölustafir. Ekki var hægt að aldursgreina Tărtăria tölfurnar sjálfar en hlutir umhverfis fundarstaðinn eru taldir frá fyrir 4000 f. Kr.
Árið 1993 fannst tafla í Dispilio í Grikklandi sem var viðarbútur með ískornum táknum. Aldursgreining sýndi að taflan er frá 7300 ± 40 f.Kr. eða 5260 ± 40 f.Kr. Meginhluti þeirra vinča tákna sem hafa fundist eru frá 4500 og 4000 f.Kr. og Tărtăria töflurnar eru taldar frá 5300 f.Kr. Það þýðir að Vinča táknin eru eldri en myndletur Súmera frá Uruk (Írak nútímans) sem venjulega er talið um þúsund árum yngra. Táknin virðast ekki skyld ritmáli Austurlanda nær og það styður þá tilgátu að vinča táknin og letur Súmera hafi þróast óháð hvort öðru. Þrátt fyrir að mörg tákn hafi fundist þá eru flestir hlutir með svo fáum táknum að það er ólíklegt að þau myndi  texta en þó hefur fundist áletrun í Sitovo í Búlgaria sem  inniheldur um 50 tákn. Vafi leikur á um aldur hennar. Það er ekki þekkt á hvaða tungumáli sú áletrun er eða hvort hún sé tákn fyrir tungumál.
.bi
Tenglar
Toppdomän
Zenon frá Sídon
Zenon frá Sídon (1. öld f.Kr.) var epikúrískur heimspekingur og samtímamaður Cícerós.
Í ritinu Um eðli guðanna (De Natura Deorum) (1. 34) segir Cíceró að Zenon hafi verið fullur fyrirlitningar í garð annarra heimspekinga og hafi jafnvel gengið svo langt að kalla Sókrates „attíska bavíanann“. Eigi að síður fjalla bæði Díogenes Laertíos og Cíceró um Zenon af virðingu og lýsa honum sem nákvæmum og fáguðum hugsuði.
Zenon taldi að hamingja væri ekki einungis fólgin í því að vera ánægður og farnast vel heldur einnig í raunhæfri von um að slíkt ástand myndi vara áfram. Póseidóníos fjallaði sérstaklega um skoðanir Zenons í einni ritgerða sinna.
Warren G. Harding
thumb|right|Warren G. Harding Warren Gamaliel Harding (2. nóvember 1865 – 2. ágúst 1923) var bandarískur stjórnmálamaður og 29. forseti Bandaríkjanna fyrir repúblikana frá 4. mars 1921 þar til hann lést tveimur árum síðar 57 ára að aldri. Forsetatíð hans einkenndist af íhaldssemi og laissez-faire í bæði efnahags- og félagsmálum.
Harding var vinsæll forseti á sínum tíma en eftir dauða sinn fékk hann í auknum mæli það orð á sig að vera einn versti forseti í sögu Bandaríkjanna vegna fjölda hneykslismála úr stjórnartíð hans sem upplýst var um. Bar þar hæst Teapot Dome-hneykslið, sem snerist um mútugreiðslur sem meðlimir í stjórn Hardings höfðu tekið við í skiptum fyrir olíuvinnsluleyfi á landi ríkisstjórnarinnar í Wyoming og Kaliforníu.
Tilbury
Tilbury er bær í hverfinu Thurrock, sem liggur í sýslunni Essex, á Englandi. Þar bjuggu um 12.500 manns árið 2011.
Hoya glabra
Hoya glabra er fjölær jurt í vaxblómaættkvísl. Henni var lýst af Rudolf Schlechter. Útbreiðslan er í Malasíu.
Skinka (tískufyrirbrigði)
Svipað eða samsvarandi hugtak yfir karlmenn er hnakki, eða FMhnakki.
Orðsifjar
Uppruni orðsins er óljós en nefnt hefur verið skyldleiki við enska orðið skank, en það hefur ekki nákvæmlega sömu merkingu því það vísar fyrst og fremst til lauslætis, en skinka til útlits. Líklegri skýring er að það atriði sem þykir helst einkenna þær konur sem kallaðar eru skinkur er að vera ofbrúnar af of mikilli ljósabekkja- eða brúnkukremsnotkun og að fólki hafi fundist þær líta út eins og skinka í framan.
Vetrarólympíuleikarnir 2014
Ísland sendi fimm íþróttamenn til leikanna, fjóra sem keppa í alpagreinum og einn sem keppir í skíðagöngu.
.bj
.bj er þjóðarlén Benín. Autorité de Régulation des Communications Electroniques et de la Poste du Bénin (ARCEP BENIN) hefur yfirumsjón með léninu.
Tenglar
Toppdomän
The Walks
thumb|230px|The Walks með kapellunni í bakgrunni
The Walks er almenningsgarður í King's Lynn í Norfolki á Englandi. Garðurinn er 0,17 km2 að flatarmáli en var skráður sem English Heritage „Grade II Historic Park“ árið 1998. Svæðið nær yfir skóglendi sem er frátekið í vistfræðilegum tilgangi. Á svæðinu eru nokkur dæmi um miðaldaarkitektúr, svo sem kapellan Red Mount Chapel og Guannock Arch. Gaywood-á rennur um hluta svæðisins. Rekstri garðarins sinnir Borough Council of West Norfolk.
1. Mósebók
1. Mósebók (á grísku: γένεσις, Genesis; á hebresku בְּרֵאשִׁית Bərēšīṯ ("í upphafi"), á latínu Genesis) er fyrsti hluti gamla testamentsins og biblíunnar. Hún inniheldur sköpunarsögur bæði heimsins og mannsins, fjallar um söguna um syndaflóðið og örkina hans Nóa og söguna um Kain og Abel. Sagt er frá fyrstu kynslóðum afkomenda Abrahams allt fram að för Ísraels til Egyptalands.
Efni
250px|thumbnail|Fyrsti dagurinn, úr Liber Chronicarum frá 1493 1. Mósebók hefst með orðunum:
Jakob var yngri sonur Ísaks, en hinn eldri hét Esaú. Jakob keypti erfðaréttinn af Esaú fyrir súpuskál þegar Esaú var sársvangur. Þegar Ísak, sem var orðinn blindur, ætlaði að veita Esaú mikilvæga blessun blekkti Jakob föður sinn til að blessa sig í staðinn. Það má segja að rauði þráðurinn í lífi Jakobs eru undirferli, sér í lagi við Esaú, og átök, til að mynda við andann.
Sáttmálar
Í 1. Mósebók efnir Guð til fyrstu sáttmála sína við manninn. Fyrsti sáttmálinn er við Nóa. Guð bannar mönnum að drepa aðra menn. Hann leyfir mönnunum að nota jurtir og dýr til fæðu og ráða yfir þeim. Nóasáttmálinn er almenns eðlis. Hann á við um allt mannkyn. Ákvæði sáttmálans leggja aðallega skyldur á Drottinn. Annar sáttmáli Drottins í 1. Mósebók er feðraveldissáttmálinn við Abraham. Þessa sáttmáli er sértækur í þeim skilningi að hann á aðeins við um Abraham og afkomendur hans. Drottinn lofar meðal annars að gefa Abraham fyrirheitna landið, sem er landsvæðið milli Egyptalands og Efrat. Til marks um sáttmálann er lögð sú skylda á Abraham og afkomendur hans að umskera öll sveinbörn.
Tilurð bókarinnar
Bókin dregur nafn sitt af kristinni hefð sem gerir ráð fyrir að fyrstu fimm bækur gamla testamentsins, sem nefnast saman Torah á hebresku, hafi verið rituð af Móses. Hefðin er dregin í efa af fræðimönnum, til að mynda er ólíklegt að frásögnin af dauða og jarðsetningu Móses sé rituð af honum sjálfum (34. kafli 5. mósebókar). Mikilvæg kenning, sett fram af þýska guðfræðingnum Julius Wellhausen á 19. öld, er að Mósebækur eru samantekt úr fjórum upprunalegum heimildum: Jahvista, Elohista, Deuteronomista og Prestaskrif, skammstafað JEDP.
Í sköpunarsögunni í 1. og 2. kafla 1. mósebókar má greina áhrif frá babýlónísku sköpunarsögunni Enuma Elish, til að mynda svipar orðalag fyrstu málsgreinarinnar til Enuma Elish.
Önnur mikilvæg eldri heimild er Gilgameskviða, þar sem finna má þætti sem svipar til sögunnar af sköpun Adams og Evu. Í Gilgameskviðu er Enkidu skapaður úr leir eins og Adam. Enkidu tileinkar sér visku með því að sofa hjá tálkvendi, en í mósebók borða Adam og Eva forboðna ávöxtinn. Syndaflóðinu og örk Nóa svipar til 11. bókar Gilgameskviðu. Svipuðum atburðum er lýst í báðum verkum og í sömu röð. Þessi tvö verk eru talin hafa vera rituð á 18. öld f.Kr. og eru talin töluvert eldri en mósebækur.
Kayapo-fólkið
Kayapo-fólkið er 9.000 manna (2013) Gê-talandi örþjóð frumbyggja sem býr í regnskógum Mið-Brasilíu við Xingu ána, eina af stærri þverám Amazon-fljóts. Það býr í fjórtán sjálfstæðum samfélögum. Svæðið sem því tilheyrir er á stærð við Skotland og er blanda af skóglendi og grassléttum.
Öflun frumþarfa er mikilvægur þáttur í tilvist Kayapo-fólksins en hún hefur mikla félagslega þýðingu fyrir það. Þannig sér það tengingu milli öflun frumþarfa og æxlunnar. Með öðrum orðum er aðlögun þeirra að umhverfinu og öflun nauðþurfta samofin á flókin hátt við æxlunaratferlið. Það trúir á orku náttúrunnar, innvortis náttúrulegan kjarna manna og að blöndun náttúrulegrar orku við félagslega þáttinn geri samfélaginu kleift að vera til og endurnýja sig.
Ragnar E. Kvaran
Ragnar Einarsson Kvaran (22. febrúar 1894 − 24. ágúst 1939) var íslenskur prestur, rithöfundur, skáld og þýðandi. Hann var sonur Einars Hjörleifssonar Kvaran og Gíslínu Gísladóttur og fæddist í Winnipeg í Kanada þar sem faðir hans starfaði sem ritstjóri. Ári síðar flutti fjölskyldan til Íslands. Ragnar lauk guðfræðiprófi á Íslandi 1917 og var ráðinn prestur Federated Church of Winnipeg 1922. Hann starfaði í Kanada til 1933 þar sem hann var meðal annars formaður Þjóðræknisfélags Íslendinga. Fljótlega eftir að hann fluttist aftur til Íslands var hann ráðinn skrifstofustjóri nýstofnaðrar skipulagsnefndar atvinnumála. Þegar Ferðaskrifstofa ríkisins var stofnuð 1936 var hann ráðinn starfsmaður hennar með starfsheitið „landkynnir“ og þegar Eggert P. Briem hætti sem forstöðumaður ferðaskrifstofunnar tók Ragnar við. Hann gegndi þeirri stöðu til dánardags og fljótlega eftir andlát hans var skrifstofan lögð niður.
Kayapo-fólkið
Kayapo-fólkið á sér sterk menningarleg sérkenni sem hafa þó tekið breytingum á undanförnum árum með auknum alþjóðlegum umsvifum. Það er þekkt fyrir höfuðbúnað sinn og hvernig það málar líkama og andlit. Þessi líkamlega meðhöndlun er hluti af flóknu merkingarkerfi sem vísar til líkamlegrar líðan og stöðu fólks í lífinu. Þannig táknar sídd hársins eitthvað ákveðið á hverju aldursstigi. Til dæmis á fullorðinsárum merkir sítt hár að maður sé kynferðislega virkur, á meðan stutt táknar hið gangstæða, eins og að vera með barn á brjósti og stunda því ekki kynlíf eða vegna dauða maka eða barns. Kayapo-fólkið leggur mikla áherslu á táknræna og félagslega framkomu og virðist náttúan ávallt vera hluti af túlkunarferlinu.
Samskipti við umheiminn
Samskipti Kayapo-fólksins við brasilískt samfélag hafur staðið yfir í um 150 ár og hefur sambúð þeirra oftar en ekki einkennst af slitróttum og ofbeldisfullum erjum. Samfélag þeirra hefur tekið mörgum breytingum á þessum árum, frá því að vera ræningjasamfélag háð þýfi frá brasilískum landnemabyggðum, í að eiga verðmætar gullnámur og ráða yfir gríðarlegu magni af mahónívið.
En saga þeirra er er ekki svo einföld. Kayapo-fólkið hefur umborið áform stjórnvalda í Brasilíu frá 1920 en markmið stjórnvalda var að skapa einsleitt þjóðfélag með því að knýja frumbyggja til aðlögunar að samfélagi annarra Brasilíumanna. Kayapo-fólkinu var komið í vinnu og hlutfall vinnandi frumbyggja jókst stöðugt á 6. og 7. áratugnum og um leið, áhrifin á samfélagsgerð þeirra. Um svipað leiti hóf hluti Kayapo-fólksins að flytja sig um set, en því var úthlutað verndarsvæði af stjórnvöldum í Brasilíu sem vernda átti þau fyrir áhrifum frá evrópsku og brasilísku landnámi.
En upp úr 1960 jókst ágangur brasilískra stjórnvalda og landnema inn á verndarsvæði Kayapo-fólksins. Bygging hraðbrautar þvert yfir verndarsvæðið hafði í för með sér aukna umferð og uppgötvun gullnáma inn á verndarsvæðinu leiddi til kvikasilfurmengunar í aðalfiskveiðiá Kayapo-fólksins og losun geislavirks úrgangs frá krabbameinsleitarstöð olli tugum dauðsfalla meðal þess. thumb|Vatnasvæði Amazon-fljóts. Sögusagnir þess efnis að stjórnvöld í Brasilíu hyggðust byggja röð af vatnsorkustíflum, með fram Xingu ánni og þverám hennar, komust á kreik og vissi Kayapo-fólkið að afleiðingar slíkra framkvæmda yrðu skelfilegar fyrir þá, þar sem stór hluti landssvæðis þeirra færi undir vatn. Framkvæmdirnar áttu að vera fjármagnaðar af Alþjóðabankanum. Kayapo-fólkið varð frá sér numið af reiði í garð stjórvalda fyrir að bera ekki fyrirhugaðar aðgerðir undir sig og hundsa þar með pólitískan og lagalegan rétt þeirra. Stjórnvöld komu á ákvæði í lögum sem hefur gengið undir nafninu Catch 22. Ákvæðið innihélt endurskilgreiningu á frumbyggjum sem í stuttu máli meinaði þeim aðgang að réttarkefinu.
Aðstæður kölluðu á breytingar og andspyrna hófst með vopnuðum árásum Kayapo-fólksins á landnema sem stóðu yfir í 15 ár. Auk vopnaðrar andspyrnu beitti það öðrum andspyrnuaðgerðum og höfðu árangur sem erfiði því að lokum yfirgáfu allir landnemar og námumenn verndarsvæðið. Áralaöng barátta þess gerði það að verkum að öllu ólöglegu skógarhöggi var hætt árið 1987 og áætlanir um losun geislavirks úrgangs aflögð. Í kjölfarið fauk Catch 22 klausan og Kayapo-fólkið komst yfir skýrslur frá Alþjóðabankanum sem sönnuðu fyrirhugaða stíflugerð stjórnvalda.
Skipulögð mótmæli 500 Kayapo manna fóru fram í borginni Belem, fyrir framan Höll réttlætis, stuttu síðar þar sem þau fordæmdu kúgun brasilískra stjórnvalda. En mótmælin urðu að engu þegar Kayapo fókið var hraktið burt á grundvelli klæðaburðar. Þá gerðu þeir gögnin frá Alþjóðabankanum opinber og vöktu þannig enn meiri athygli á fyrirhuguðu umhverfisslysi.
Alþjóðleg mótmæli í Altmira
thumb|Tónlistarmaðurinn Sting. Tækniframfarir á 9. áratugnum buðu upp á fjölbreyttari framsetningarmöguleika málstaðar Kayapo-fólksins og aukið svigrúm til aðgerða gerði því kleift að tengja baráattumál sín við alþjóðlega umhverfisstefnu. Með einhverja kunnáttu í portúgölsku, lestri og skrift gat Kayapo-fólkið komið sér í samband við umheiminn með hjálp mannfræðinga, óháðra samtaka og stuðningshópa innfæddra. Saman skipulagði það alþjóðleg mótmæli sem halda átti í Altmira, þar sem fyrsta stíflan átti að rísa. Þangað áttu að koma fulltrúar brasilískra stjórnvalda, fulltrúar Alþjóðabankans, innlendir og alþjóðlegir fjölmiðlar auk umhverfissinna, mannréttindasinna, stuðningsmanna innfæddra og eins mikið af innfæddum og mögulegt væri. Kayapo-fólkið gerði sér grein fyrir því að árangur samkomunnar væri bundinn því hversu mikla athygli hún fengi hjá fjölmiðlum og þar af leiðandi almenningi. Þannig kom Kayapo-fólkið á fót auglýsingarherferð um heim allan í lok ársins 1988 þar sem mótmælin í Altmira og málstaður þess var kynntur.
Frá 19. – 24. febrúar árið 1989 söfnuðust saman við árbæinn Altmira 600 Amazonbúar og jafn margir alþjóðlegir fjölmiðlamenn, ljósmyndarar, heimildamyndagerðarmenn, brasilískir og erlendir pólitíkusar og fulltrúar óháðra samtaka. Allt gekk eins og í sögu, Sting kom, Jóhannes Páll páfi II sendi skeyti og Altmira samkoman vakti heimsathygli. Stuttu síðar hætti Alþjóðabankinn við lánveitingu til stíflugerðarinnar og árið 1992 var sigur í höfn hjá Kayapo-fólkinu þegar öllum áformum um framkvæmdir var hætt og verndarsvæðunum var fjölgað úr tveimur í þrjú. Þannig sigraði Kayapo-fólkið áralanga baráttu sína fyrir eigin velferð og það gegn öllum líkum. Það sem gerði Kayapoum kleift að fanga áhuga umheimsins á baráttumálum sínum voru fyrst og fremst nútímalegur fréttaflutningur og upplýst fjölmiðlun. Án fjölþjóðlegra samskipta hefði líklega aldrei komið til þessa. Áberandi sviðsetning menningar þeirra hefur einnig skipt sköpum. Meðvituð notkun þeirra á orðum eins og „menning“ og „uppruni“ í samskiptum sínum við hina ýmsu ráðamenn síðustu ár hefur kannski aukið þrýsting á Kayapo-fólkið að viðhalda sérstöðu sinni um ókomna tíð.
Framtíðin
En þrátt fyrir sigur Kayapo-fólksins gegn ágangi brasilískra stjórnvalda hefur ekki allt gengið slyndralaust fyrir sig í framhaldinu því enn eru Kayapoleiðtogar að semja ólöglega við skógarhöggs- og námumenn. Þessir samningar hafa fært umræddum leiðtogunum glás af peningum, gulli og alls kyns góssi á borð við flugvélar, vélknúin farartæki og hús í vestrænum stíl. Ekkert virðist geta stöðvað leiðtogana hvað þetta varðar.
Kayapo-fólkið hefur haldið því fram að það séu knúið óbeint til samninga um náttúruauðlindir sínar af stjórnvöldum. Því til rökstuðnings benda þau á að mörg timbur- og námufyrirtæki með starfsemi á verndarsvæðunum bjóði upp á heilbrigðisþjónustu, nokkuð sem brasilísk stjórvöld hafa vanrækt að mestu. En skógarhöggið er kannski ekki það sem ber að hafa mestar áhyggjur af því kvikasilfursmengun sem námugröfturinn hefur í för með sér hefur ekki aðeins mengað árnar heldur mælist óhóflegt kvikasilfursmagn í blóði margra Kayapo manna.
Auðvitað á þetta ekki við um allt Kayapo-fólkið því flestum er ekki það vald gefið að stjórna þorpum. Hvort sem Kayapo-fólkið er álitið eins frumstætt og aðrir innfæddir sem búa innan verndasvæðisins, er það meðvitað um stöðu sína og þeim skortir ekki kímni yfir stöðunni. Oft spaugast það sín á milli og segir að einhver sé ekki lengur Kayapomaður vegna þess að sá hinn sami getur hvorki sofið án teppis né gengið án skófatnaðar.
Claudio Biaggio
Claudio Biaggio (fæddur 2. júlí 1967) er argentínskur fyrrverandi knattspyrnumaður. Hann spilaði 1 leiki með landsliðinu.
2022
Árið 2022 (MMXXII í rómverskum tölum) var í gregoríska tímatalinu almennt ár sem byrjar á laugardegi.
Mars
thumb|right|Leikhúsið í Mariupol eftir loftárásir Rússa.
Apríl
thumb|right|[[Ursula von der Leyen, forseti Evrópusambandsins, heimsækir Bútsja ásamt fleiri embættismönnum þann 8. apríl.]]
Maí
thumb|right|Undanúrslit Eurovision í Tórínó.
Júní
thumb|right|Mótmæli gegn úrskurði hæstaréttar í máli Dobbs gegn Jackson Women's Health Organization í Bandaríkjunum.
Júlí
thumb|right|Boris Johnson tilkynnir afsögn sína.
Ágúst
thumb|right|Nancy Pelosi ásamt [[Tsai Ing-wen á blaðamannafundi í Taívan.]]
Október
thumb|right|Minningarathöfn um fórnarlömb Itaewon-slyssins.
Nóvember
thumb|right|Geimskot Artemis 1.
Desember
thumb|right|Mótmæli í Líma eftir að þing Perú leysti Pedro Castillo forseta úr embætti.
Radíanar
Radíanar eru hornmælieining skilgreint sem það hlutfall sem geisli hrings þekur af ummáli hans. Þ.e. einn hringur er 2π sem svarar til 360° í hefðbundnum gráðum. Í stærðfræði eru radíanar meira notaðir en gráður. Notkun radíana hefur ýmsa kosti í för með sér í stærðfræði sökum tengsla hrings við töluna π.
Umreikningur
2π = 360°
π = 180°
π/2 = 90°
π/4 = 45°
π/256 = .703°
í radíönum: 65 + n * 2π
Sæstrengur
thumb|right|Fimm sæstrengir þar sem þeir koma í land á [[Háey í Orkneyjum.]] Sæstrengur er fjarskiptastrengur sem lagður er neðansjávar fyrir símasamskipti og gagnaflutninga milli landa.
Sjøkabel
Armeria sampaioi
Armeria sampaioi er jurt af gullintoppuætt.
Hæ Gosi
Hæ Gosi voru íslenskir grínsjónvarpsþættir sýndir á Skjá einum frá 2010 - 2013 í þremur þáttaröðum. Sú fyrsta var sýnd haustið 2010 og innihélt 6 þætti, önnur var sýnd haustið 2011 og innihélt 8 þætti og sú þriðja var sýnd vorið 2013 og innihélt einnig átta þætti. Þættirnir voru í leikstjórns Arnórs Pálma Arnarsonar. Með aðalhlutverk í þáttunum fóru Árni Pétur Guðjónsson, Kjartan Guðjónsson, Helga Braga Jónsdóttir, María Ellingsen, Þórhallur Sigurðsson, Hjálmar Hjálmarsson, Hannes Óli Ágústsson, Bjarni Snæbjörnsson, Saga Garðarsdóttir, Valur Freyr Einarsson og fleiri. Höfundar þáttana voru Arnór Pálmi Arnarson, Heiðar Már Björnsson, Baldvin Z og Katrín Björgvinsdóttir.[1]
Þættirnir fjalla um fjölskyldu á Akureyri. Þeir fjalla um tvo bræður (Árna Pétur og Kjartan), faðir þeirrar sem gekk nýverið útúr skápnum (Þórhallur Sigurðsson), eiginkonur bræðrana (Maríu og Helgu Brögu), Krumma (Hjálmar Hjálmarsson) og aðstoðarmann hans (Hannes Óli Ágústsson).
Sonus Futurae
Sonus Futurae var íslensk tölvupopphljómsveit sem starfaði á árunum 1982 til 1987. Stofnendur voru Jón Gústafsson (söngur, textar), Kristinn R. Þórisson (söngur, laga- og textasmíðar, gítar, útsetningar) og Þorsteinn Jónsson (hljómborð, lagasmíðar, útsetningar). Þeir gáfu aðeins út eina sex laga (45 snúninga) breiðskífu, Þeir sletta skyrinu, árið 1982. Tvö lög af plötunni, „Myndbandið“ og „Skyr með rjóma“, náðu töluverðum vinsældum. Árið 1983 hætti Jón og Hlynur Halldórsson og Ólafur Héðinn Friðjónsson tóku við á hljómborð. Árið 1985 átti hljómsveitinn annan smell, „Boy You Must be Crazy“, en árið eftir var upptökum sveitarinnar á tölvudiskum stolið úr Valhúsaskóla. Hljómsveitin átti eitt lag á safnplötunni Vímulaus æska sem Skífan gaf út árið 1987. Þorsteinn lék á sama tíma með hljómsveitinni Pax Vobis (1983-1986) og Kristinn lék með Geira Sæm og Hunangstunglinu 1986-1988.
Hugtök í nótnaskrift
Lyklar
Lyklar afmarka tónhæðina og eru meðal fyrstu táknanna til vinstri á nótnastrengnum.
Algeng formerki
Formerki breyta tónhæð þeirrar nótu sem það fylgir. modify the pitch of the notes that follow them on the same staff position within a measure, unless cancelled by an additional accidental. <!--
Ferðaskrifstofa ríkisins
Ferðaskrifstofa ríkisins (enska: Statourist, sbr. ferðaskrifstofu Sovétríkjanna Intourist) var íslensk ferðaskrifstofa í eigu íslenska ríkisins sem var stofnuð 1936 á kreppuárunum með einkaleyfi til reksturs ferðaskrifstofu fyrir erlenda ferðamenn á Íslandi. Á þeim árum færðist mjög í vöxt að erlend skemmtiferðaskip kæmu við á Íslandi og ferðaþjónusta vaxandi atvinnugrein. Ferðaskrifstofan átti að auglýsa þjónustu í boði innanlands, hafa eftirlit með verðlagi þjónustunnar svo ekki væri okrað á ferðamönnum, hafa eftirlit með gæðamálum hjá hótelum og veitingahúsum, sjá um bókanir og markaðssetningu Íslands sem ferðamannalands erlendis. Ferðaskrifstofan var fjármögnuð með sérstökum skatti á selda farmiða sérleyfishafa áætlanabifreiða. Hún úthlutaði einnig starfsleyfum til annarra ferðaskrifstofa víða um land. Fyrsti forstöðumaður ferðaskrifstofunnar var Eggert P. Briem og voru skrifstofur hennar til húsa við Tryggvagötu. Eini starfsmaður stofnunarinnar í upphafi var Ragnar E. Kvaran með starfsheitið „landkynnir“. 1938 var minjagripasala opnuð í húsnæði Ferðaskrifstofunnar. Ferðaskrifstofan heyrði undir skipulagsnefnd atvinnumála sem Stjórn hinna vinnandi stétta kom á fót til að bregðast við kreppunni. Ferðaskrifstofan var harðlega gagnrýnd af Sjálfstæðismönnum og eftir að ný þjóðstjórn var mynduð í apríl 1939 var hún lögð niður.
Hugtök í nótnaskrift
Time signatures
Time signatures define the meter of the music. Music is "marked off" in uniform sections called bars or measures, and time signatures establish the number of beats in each. This is not necessarily intended to indicate which beats are emphasized, however. A time signature that conveys information about the way the piece actually sounds is thus chosen. Time signatures tend to suggest, but only suggest, prevailing groupings of beats or pulses.
Dynamics
Dynamics are indicators of the relative intensity or volume of a musical line. Other commonly used dynamics build upon these values. For example "piano-pianissimo" (represented as 'ppp' meaning so softly as to be almost inaudible, and forte-fortissimo, ('fff') meaning extremely loud. In some European countries, use of this dynamic has been virtually outlawed as endangering the hearing of the performers. A small "s" in front of the dynamic notations means "subito", and means that the dynamic is to be changed to the new notation rapidly. Subito is commonly used with sforzandos, but all other notations, most commonly as "sff" (subitofortissimo) or "spp" (subitopianissimo).
Ferðaskrifstofa ríkisins
Eftir Síðari heimsstyrjöld var ákveðið að endurreisa Ferðaskrifstofu ríkisins til að sjá um upplýsingagjöf til erlendra ferðamanna og orlofsferðir stéttarfélaga. Fljótlega varð Ferðaskrifstofan líka áberandi í hótel- og gistihúsarekstri víða um land.
Hugtök í nótnaskrift
Articulation marks
Articulations (or accents) specify how individual notes are to be performed within a phrase or passage. They can be fine-tuned by combining more than one such symbol over or under a note. They may also appear in conjunction with phrasing marks listed above.
Ferðaskrifstofa ríkisins
Einkaleyfi Ferðaskrifstofu ríkisins var tekið aftur árið 1964 um leið og Ferðamálaráð var stofnað en Ferðaskrifstofan var áfram áberandi í íslenskri ferðaþjónustu og sá til dæmis um bókanir fyrir ríkisstofnanir auk reksturs hótela. Árið 1988 var henni breytt í hlutafélag og 2/3 hlutanna seldir starfsmönnum undir heiti Ferðaskrifstofu Íslands. Árið 1992 var Ferðaskrifstofan að fullu einkavædd sem hluti af starfi einkavæðingarnefndar og hlutur ríkisins seldur.
Hugtök í nótnaskrift
Ornaments
Ornaments modify the pitch pattern of individual notes.
Pedal marks
These pedal marks appear in music for instruments with sustain pedals, such as the piano, vibraphone and chimes.
Ellingsen
1999 keypti Olís Ellingsen og 2001 var rekstur félaganna sameinaður þannig að þjónusta við útgerðina fluttist inn á sölusvið Olís. 2006 flutti verslunin í nýtt húsnæði á Fiskislóð á Granda.
Ívar Vigfússon hólmur
Ívar Vigfússon hólmur eða Ívar Vigfúson Hólm (d. 1371) var hirðstjóri á Íslandi á 14. öld og bjó á Bessastöðum.
Ekkert er öruggt um ætt Ívars hólms þótt ýmsar tilgátur hafi komið fram en hann mun þó hafa verið íslenskur. Hann kom til landsins 1354 og hafði þá verið skipaður hirðstjóri yfir öllu landinu til þriggja ára. Hann sigldi út 1359 á skipi sem hann hafði sjálfur látið smíða og kom aftur 1361. 17. júní 1361 var honum falið að safna öllum páfatekjum af Íslandi og öðrum skattlöndum Noregs og er sagt frá því í annálum að 1365 hafi hann komið í Skálholt með páfabréf sem þar voru lesin upp.
Kona Ívars var norsk, Margrét Özurardóttir, og sonur þeirra var Vigfús Ívarsson, sem lengi var hirðstjóri.
.bm
.bm er þjóðarlén Bermúda.
Tenglar
Toppdomän
Limnophila heteropylla
Limnophila heterophylla er tegund í græðisúruætt sem var fyrst lýst af William Roxburgh, og fékk sitt núverandi nafn af George Bentham. Hún er ættuð frá Suður- og Austur-Asíu og er notuð sem skrautplanta í fiskabúrum.
Sjá einnig
Limnophila sessiliflora
Hreyfiþroski
thumb|Barn lærir að ganga. Hreyfiþroski er skilgreindur sem þróun á getu barns til þess að hreyfa sig og hafa stjórn á líkama sínum. Við fæðingu eru hreyfingar barns ósamhæfðar en eftir því sem heilinn þroskast samfara aukinni skynreynslu barnsins, eykst hreyfigeta þess. Þroski heilans fer að hluta til eftir skynreynslu barnsins og hreyfingu þess í upphafi lífs og því er mikilvægt að hlúa vel að þeim þáttum.
Fyrst um sinn einkennast hreyfingar barna einkum af óviljastýrðum viðbrögðum við ákveðnu áreiti. Í raun eru viðbrögðin barninu lífsnauðsynleg til þess að viðhalda súrefnisframboði og líkamshita og til þess að nærast. Óviljastýrðu viðbrögðin eru jafnframt undanfari grófhreyfingar, hvort sem það er notkun handa, fóta eða þegar börn læra að ganga. Það sama á við um þróun fínhreyfingar. Til dæmis eru nýburar með sterkt óviljastýrt gripviðbragð en fljótlega fer það að geta teygt sig meðvitað í hluti og gripið um þá.
Börn mæta samt sem áður ýmsum áskorunum á þroskabraut sinni þegar litið er til hreyfiþroska. Líkami þeirra breytist mikið á skömmum tíma, leikni þeirra er í stöðugri þróun og fjölbreytileiki umhverfisins eykur enn á áskorunina. Þróun samhæfðrar hreyfingar, frá viðbrögðum til viljastýrðrar hreyfingar, ræðst þannig bæði af breytingum hjá barninu sjálfu og á umhverfi þess. Í þvi felst að hreyfiþroski mótist af ótal samhangandi þáttum eins og mynsturmótun (pattern generation), málþroska, stöðustjórnun, næmni á sjónflæði, styrk réttivöðva, líkamlegum hömlum og hvata svo nokkur dæmi séu tekin.
Stöðugt endurmat barns á aðstæðum og eigin getu er því nauðsynlegt til þess að það geti aðlagað hreyfigetu sína að nýjum veruleika. Það að ná tökum á nýrri hreyfigetu kostar mikla vinnu og aðlögun hjá barni. Eftir að barn hefur náð góðum tökum á því að skríða og vanist því að komast frá einum stað til annars snögglega og örugglega þarf það að taka skref aftur á bak þegar það reynir að takast á við það að standa óstutt eða ganga. Barnið þarf að hægja á sér og horfast í augu við endalaus föll og það óöryggi sem felst í því að læra nýja hreyfingu. Á þessum tíma sést oft hvernig börn, sem eru farin að taka nokkur hikandi skref, skipta úr göngu í skrið til þess að komast fyrr á áætlunarstað. Jafnframt hafa rannsakendur bent á að þroskamynstur barna sé háð menningu, líkamlegu hreysti og heilbrigði á fyrstu tveimur árum lífsins.
Þó að hreyfiþroski barna sé vissulega að mörgu leyti stigbundinn og til eru ákveðin viðmið þegar litið er til þroskastigs barns er mjög misjafnt hvernær heilbrigð börn ná tilteknu þroskastigi í hreyfiþroska, eins og til dæmis að sitja óstudd eða ganga. Ef hins vegar er um óvenjulega hægan hreyfiþroska að ræða getur reynst nauðsynlegt að kanna forsendurnar fyrir töfunum. Um gæti verið að ræða þroskahömlun, líkamleg veikindi, alvarlega vanrækslu en þó alltaf mögulegt að barnið sé fullkomlega eðlilegt.
Flugslysið í Skerjafirði
Flugslysið á Skerjafirði var flugslys sem varð 7. ágúst 2000 er Cessna T210L Centurion II flugvél, TF-GTI, á vegum Leiguflugs Ísleifs Ottesen með sex manns innanborðs hrapaði í sjóinn í Skerjafirði.
Í skýrslu rannsóknarnefndar flugslysa var talið að orsök slyssins hafi verið skortur á eldsneyti til hreyfilsins.
Anschluss
thumb|right|15. mars 1938, íbúar [[Vínar bjóða þýska nasista velkomna.]] Anschluss (tenging, bandalag eða innlimun á þýsku) eða innlimun Austurríkis var hernám og innlimun Austurríkis inn i Þriðja ríki nasista í aðdraganda Seinni heimsstyrjaldarinnar. Sameining Þýskalands og Austurríkis hafði verið stefnumál ýmissa hópa í báðum löndum frá lokum Fyrri heimsstyrjaldar en skilmálar Versalasamningsins bönnuðu slíka sameiningu. 11. mars 1938 lét Kurt Schuschnigg, kanslari Austurríkis, af embætti eftir mikinn þrýsting frá Adolf Hitler og austurrískir nasistar tóku við stjórnartaumunum. Daginn eftir hélt þýski herinn yfir landamærin og mætti engri mótstöðu. Austurríki var lagt niður sem sjálfstætt ríki og gert að héraði innan Stór-Þýskalands.
Bósa saga og Herrauðs
Bósa saga og Herrauðs er fornaldarsaga skrifuð á 14. öld sem fjallar um förunautana Herrauð og Bósa, en hún er einstök í sínum flokki sökum lýsingum á samförum söguhetjunnar Bósa við þær bóndadætur sem hann gistir hjá.
Rúna er getið í Bósa sögu en þar er tekið fram að ef sá sem ort er til getur ráðið rúnirnar, þá losni hann undan ákvæðunum.
Willem Schouten
thumb|300px|Willem Schouten Willem Schouten (um 1580 í Hoorn – 1625 í Baie d‘Antongil á Madagaskar) var hollenskur sæfari. Hann var fyrsti maðurinn til að sigla suður fyrir Hornhöfða í Ameríku.
Sæfarinn
Lítið er vitað um æsku Schoutens. Hann varð sjómaður á unga aldri og sigldi um öll þau höf sem þá voru kunn. Einnig sigldi hann til norðurs og var meðal fyrstu manna til að sigla til rússnesku eyjanna Novaja Semlja. Á þessum tíma var Hollenska Austur-Indíafélagið með nokkrar nýlendur í Austur-Asíu (Indónesía í dag). Þangað sigldi Schouten einnig þrisvar meðan hann var ungur. Ávallt var siglt suður fyrir Góðrarvonarhöfða í Afríku og yfir Indlandshaf.
Isaac Le Maire
Isaac Le Maire var ungur sæfari. Faðir hans var einn meðstofnandi Austur-Indíafélagsins en yfirgaf það 1605 eftir mikið ósætti. Hann stofnaði sitt eigið félag og fól Isaac syni sínum að sigla til Kryddeyjanna. Isaac réði Willem Schouten og undirbjuggu þeir tvö skip í heimaborg þeirra, Hoorn í Hollandi. Vandamál þeirra var að Austur-Indíafélagið meinaði þeim að sigla um Góðrarvonarhöfða. Sömuleiðis var Magellansund í Suður-Ameríku lokað fyrir þeim. Því urðu þeir að finna nýja siglingaleið til Austur-Asíu.
Heimssigling
thumb|Siglingaleið Schoutens og Le Maire 14. júní 1615 lögðu Schouten og Le Maire af stað frá Hoorn á tveimur skipum. Í desember komust þeir klakklaust til Patagóníu og urðu að lagfæra skipin þar. Meðan á því stóð kveiknaði í öðru skipinu og eyðilagðist það. Því urðu þeir að halda áfram á einu skipi, sem hét Eendracht (Samlyndi). Þeir sigldu suður en í stað þess að sigla inn um Magellansund héldu þeir áfram í von um að finna annað sund. Á þessum tíma var ekkert vitað um landmassann fyrir sunnan Magellansundið. Eftir nokkra daga uppgötvuðu þeir suðurodda Suður-Ameríku og sigldu fyrir syðstu eyjuna þar. Hún hlaut heitið Kaap Hoorn (Hornhöfði), eftir heimaborg þeirra beggja. Sundið milli Hornhöfða og meginlandsins hlaut hins vegar heitið Straat van Le Maire (Le Maire sund). Í Kyrrahafi uppgötvuðu Schouten og Le Maire nokkrar nýjar eyjar í Vináttueyjaklasanum og við Nýju-Gíneu. Þar á meðal uppgötvuðu þeir Nýja-Írland. Þegar þeir náðu til Kryddeyja (Molukkaeyja) var Willem Schouten búinn að sigla umhverfis heiminn, þar sem hann hafði áður komið þangað. Hann varð því tíundi einstaklingurinn (skipstjóri/leiðangursstjóri) sem það afrekaði.
Baðhús Reykjavíkur
Baðhús Reykjavíkur var almenn hreinlætisaðstæða í húsi sem stóð á Kirkjustræti 10 í miðbæ Reykjavíkur. Starfsemi Baðhúss Reykjavíkur hófst árið 1905 á þessum stað, en lauk árið 1966, u.þ.b. ári áður en húsið var rifið 25. apríl 1967.
Í Baðhúsinu var engin sundlaug, heldur aðeins aðstaða til líkamsþvottar. Í auglýsingu frá 1917 stendur í Morgunblaðinu að í Baðhúsi Reykjavíkur geti maður farið í kerlaug, steypiböð og gufuböð. Sama ár segir í Morgunblaðinu þegar birtir eru rekstrareikningar Baðhússins:
Supergirl
Supergirl eru bandarískir sjónvarpsþættir sem hófu göngu sína haustið 2015. Þættirnir byggja á DC Comics karakternum Supergirl sem Otto Binder og Al Plastino sköpuðu árið 1959. Supergirl, einnig þekkt sem Kara Zor-El, er frænka Kal-El, sem margir þekkja sem Clark Kent eða Superman, og er eins og frændi hennar frá plánetunni Krypton.
Söguþráður
Kara Zor-El er 13 ára þegar Krypton er við það að tortímast. Foreldrar hennar senda hana því í geimskipi til jarðar til þess að gæta kornungs frænda síns Kal-El. Á leiðinni lendir hún hins vegar í háska og endar í Phantom Zone fangelsinu og er föst þar í 24 ár. Þegar skipið hennar kemst loks til jarðar hefur frændi hennar vaxið úr grasi og er orðinn Superman. Kara er því send til að búa með Danvers hjónunum sem eiga eina dóttur, Alex, en þær Kara verða síðar meir eins og mjög nánar systur. Þættirnir hefjast 11 árum eftir þessa atburði. Kara hefur látið lítið fyrir sér fara í öll þessi ár en þegar óvæntir atburðir gerast neyðist hún til að nýta ofurkrafta sína og verða ofurhetjan sem henni var ætlað að vera.
Hoya griffithii
Hoya griffithii er fjölær jurt í vaxblómaættkvísl. Henni var lýst af J. D. Hooker. Útbreiðslan er í Kína.
Zenon frá Tarsos
Kenningar Zenons í stóuspeki eru ókunnar en hann tók við af Krýsipposi. Díogenes tók síðar við af Zenoni en ekki er vitað hve lengi Zenon var í forsvari fyrir stóuspekina.
Svo virðist sem hann hafi fallist á allar kenningar stóuspekinnar fyrir utan að hann hafnaði því að heimurinn myndi farast í eldi.
Náttúrusteinar
Náttúrusteinar voru í þjóðtrú kallaðir þeir steinar sem áttu að hafa meiri náttúru, töfra, en aðrir steinar. Margar sögur hafa því myndast bæði um uppruna þeirra og margháttaða krafta. Talsvert meiri hjátrú loðir við steinaríkið en við grasaríkið, en þó er þess að gæta að nokkrir þeir hlutir eru taldir með steinaríkinu sem heyra undir hin náttúruríkin.
Í Þjóðsögum Jóns Árnasonar segir meðal annar um söfnun náttúrusteina:
Nokkrir náttúrusteinar
Í þjóðsögum eru taldir upp nokkrir náttúrusteina. Þar á meðal þessir:
Hulinhjálmssteinn
Hulinhjálmssteinninn dregur nafn bæði af hulinhjálmi eða huliðshjálmi sem sögur ganga af bæði í norrænni og þýzkri goðafræði. Mjög snemma hefur það tíðkast á Norðurlöndum að neyta hulinhjálms til ýmissa galdrabragða sem gjöra máttu menn og hluti ósýnilega, til dæmis til að magna með honum ský er lögðu myrkva eða hulu yfir allt sem falið átti að vera.
Hulinhjálmssteinn er dökklifrauður að lit. Geyma skal hann undir vinstra armi. En ef maður vill neyta hans og gjöra sig ósýnilegan skal maður fela hann í vinstra lófa vafinn í hárlokk eða blaði svo ekki sjái á hann neins staðar; verður sá hinn sami ósýnilegur á meðan en sér þó sjálfur allt sem fram fer í kringum sig.
Segulsteinn
Sé frá manni stolið skal skrifa nöfn þeirra er maður hefur grunsama á blað og legg steininn á fyrir neðan og fer hann á nafn þess sem sekaður er. Í öðru lagi drep honum við seðilinn og mun hann við tolla nafn þess sem sekur er.
Lífssteinn
Sagnir eru til þess efnis að hrafnar hafi lífgað með honum unga sína ef maður drepur alla hrafnsungana í hreiðrinu og fleygir þeim burtu, en kreistir einn til dauðs og festir hann þar og lætur ginkefli í kjaft honum svo hálsinn sé opinn. Ef hrafninn er þá iðulega við hreiðrið sækir hann þenna stein og lætur í gin ungans. Skal svo vitja um hreiðrið að tveimur eða þremur dögum liðnum, er unginn þá endurlifnaður og rauður steinn lítill sem baun í kjafti hans. „Tak steininn, en gef ungann lausan.“
Lausnarsteinn
Fleiri en einni sögu fer um það hvar sá steinn fæst því áður er þess getið að hann sé í vatninu í Drápuhlíðarfjalli, en aðrir segja að hann vaxi í sjónum og reki því á ýmsum stöðum á land.
Steinn þessi er til ýmsra hluta nytsamlegur en einkum er það talinn bestur kostur hans að hann leysi konu sem á gólfi liggur vel og fljótt frá fóstri sínu, og þarf þá ekki annað en annaðhvort leggja hann á kvið hennar eða henni er gefið vatn, sumir segja volgt franskt hvítvín að drekka, sem steinninn hefur legið í eða verið skafinn í. Stein þenna skal geyma í hveiti ef hann á ekki að missa náttúru sína og vefja hann í óbornu hvítu lérefti eða líknabelg.
Sögusteinn
Aðrir segja svo af þessum steini: Þegar sumar kemur í páskaviku liggur krummi á eggjunum föstudaginn langa. Um messutímann á að fara til hreiðursins og þegar pínutextinn er lesinn liggur hrafninn eins og dauður á eggjunum. Drýpur þá steinn af hrafnshöfðinu ofan í hreiðrið svo að maður má taka hann ef vill. Síðan skal herða hann og bera næst sér í poka. Þegar hann er borinn undir tungurótum skilur maður hrafnamál.
Ef maður vill vita nokkuð skal binda hann beran undir hægri handkrika sinn þegar maður leggur sig út af og vefja vel að sér fötin. „Set það á þig sem þú vilt vita áður en þú sofnar og mundu það þegar þú vaknar hvers þú hefur vísari orðið.“
Einn steinn finnst í sjávarfroðu grár að lit. Hann skal láta í stöðuvatn; verður þá mor í vatninu og í morinu sést manns ásjána, „Spyr þá þess er þú vilt vita og vert stöðugur.“
Surtarbrandur
Surtarbrandur er sagt að eigi við kveisu og verkjum ef hann er hitaður og lagður á verkinn. Ef hann er mulinn smátt ver hann föt fyrir möl og öðrum skorkvikindum; hann ver og undirflogi á fénaði ef hann er látinn í fjósveggi eða kvíaveggi á stöðli.
Skruggusteinn
Ef maður hefur skruggustein sér maður út um alla veröld; hann kemur úr lofti ofan í þrumum og hefur þaðan nafn sitt.
.Mac
.Mac (borið fram „Dot Mac“) var safn netþjónusta frá Apple, aðallega fyrir Mac OS X-notendur þó nokkrir möguleikar væru einnig fyrir önnur stýrikerfi. Til að byrja með .Mac frítt fyrir notendur Mac OS-stýrikerfisins en síðar þurfti að borga fyrir ársáskrift af þjónustunni. Þrátt fyrir nafnið er .Mac ekki rótarlén. 9. júlí 2008 breyttist .Mac í MobileMe og voru notendur þjónustunnar fluttir sjálfkrafa milli kerfa.
Saga
Forritið var ókeypis fyrir Mac-notendur. .Mac var gefin út á Macworld í New York 17. júlí 2002 og innihélt:
30. september 2002 kom .Mac áskriftarþjónusta sem þurfti að borga fyrir. Þann 17. september 2002 tilkynntu Apple að meira en 100.000 notendur væru nú með .Mac-aðgang. Í október 2006 uppfærði Apple .Mac tölvupóstþjónustuna svo það líkist meira Mac OS X Mail-forritinu.
.Mac leið svo undir lok 9. júlí 2008 og varð að MobileMe.
Hestfjall
Hestfjall getur átt við eftirfarandi:
Jim Brown
James „Jim“ Brown (f. 31. desember 1908 - d. 9. nóvember 1994) var skosk/bandarískur knattspyrnumaður. Hann var í bandaríska landsliðinu sem hlaut bronsverðlaunin á HM 1930 og lék síðar við góðan orðstír í Skotlandi og Englandi.
Ævi og ferill
Jim Brown fæddist í Kilmarnock í Skotlandi árið 1908 og var rétt kominn á táningsaldur þegar hann hóf málmsmíðastörf í skipasmíðastöð. Faðir hans yfirgaf fjölskylduna og stakk af til Ameríku þegar Jim var aðeins þrettán ára að aldri. Árið 1927 hélt hann sjálfur vestur um haf í leit að föður sínum og endaði í New Jersey þar sem hann hóf störf í málmkassagerð.
Brown hafði ekki æft knattspyrnu í fæðingarlandi sínu en reyndi nú fyrir sér með áhugamannaliðum með góðum árangri. Fljótlega fékk hann sinn fyrsta atvinnusamning, en atvinnumennskan í bandarísku knattspyrnunni stóð á brauðfótum. Lið voru skammlíf og heilu deildarkeppnirnar jafnvel lagðar niður með skömmum fyrirvara.
Skömmu eftir að Brown gekk til liðs við nýstofnað lið sem bar það stóra nafn New York Giants var hann valinn í bandaríska landsliðið sem hélt á HM í Úrúgvæ. Hann skoraði eina mark sinna manna í 6:1 tapi gegn Argentínu í undanúrslitum. Tveimur árum síðar ákvað hann að freista gæfunnar á Bretlandi, enda bandaríska deildin í rjúkandi rúst vegna heimskreppunnar.
Fraxinus xanthoxyloides
Fraxinus xanthoxyloides er tegund af eskitré sem vex frá Afganistan til Tíbet. Þetta er lítið tré eða runni, að 7 m hátt.
Jim Brown
Ævi og ferill
Vegna frammistöðu sinnar í Bandaríkjunum og með landsliðinu föluðust nokkur lið eftir að tryggja sér þjónustu kappans og biðu fulltrúar þeirra tilbúnir á hafnarbakkanum. Scott Duncan, stjóri Manchester United lét hins vegar róa sér út í farþegaskipið sem Brown kom með til Englands og skaut þannig keppinautunum ref fyrir rass. Brown lék fyrir Manchester-liðið frá 1932-34. Honum gekk vel inni á vellinum og ávann aðdáun stuðningsmanna með því að skora beint úr hornspyrnu í fyrsta leik sínum fyrir félagið. Hann bakaði sér hins vegar fljótlega óvinsældir hjá stjórnendum Manchester United fyrir að vera yfirlýstur stuðningsmaður þess að leikmenn mynduðu stéttarfélag.
Brown færði sig um set til Lundúna þar sem hann gekk til liðs við Brentford, en lentu fljótlega upp á kant við yfirmenn sína af sömu ástæðum. Eftir skamma viðdvöl hjá Tottenham lá leiðin til hálf-atvinnumennskuliðsins Guildford City þar sem hann lék uns keppni í Englandi var hætt vegna stríðsins árið 1940. Þá hélt hann norður fyrir landamærin og lék um hríð með Clyde F.C. uns meiðsli neyddu hann til að hætta knattspyrnuiðkun skömmu síðar.
Jim Brown fluttist aftur til Bandaríkjanna þar sem hann þjálfaði um langt árabil. Hann lést árið 1994.
.br
.br er þjóðarlén Brasilíu. Comite Gestor da Internet no Brasil hefur yfirumsjón með léninu.
Tenglar
Toppdomän
Leiðarþing
Á þjóðveldisöld voru það goðar sem héldu leiðarþingin en síðar féll það í hlut sýslumanna og sögðu þeir þar frá dómum, lagabreytingum og öðrum nýmælum. Leiðarþingin hafa líklega lagst af að mestu á 15. öld.
Armeria sancta
Armeria sancta er jurt af gullintoppuætt.